Vene värav

Vene värav oli Vene silla juures asunud linnavärav Tartus. Linna kindlustusvöönd rajati 13. sajandil ja 16. sajandil tegid venelased ulatuslikke täiendusi ja parandusi. 

Värav koosnes kitsast eelkaitseõuest ja neljatahulisest tornist, mida viimati kohendati 1690. aastail. Kavandatud põhjabastioni ei jõutud valmis ehitada, väravast kagusse suundunud linnamüüri osa on vallina säilinud tänini. Värava õhkis Vene armee koos teiste Tartu kindlustustega 1708. aastal.

Vene värava juures oli ka vangla. Värav asus linna ühel tähtsamal liikumissoonel Laia tänava lõpul praeguse botaanikaaia sissekäigust veidi jõe pool. Sealt siirdus tee üle silla vene agulisse, millest ilmselt tulenes ka värava nimi.

Vaata ka
Vene tänav (Tartu)

Välislingid
Tartus leiti 14. sajandist pärit Vene väravad, Delfi.ee, 13. juuni 2005
Dorpat.ru: Русские ворота (Vene värav)
Tartu ajaloolised väravad